ประกาศคณะกรรมการกํากับหลักทรัพย์และตลาดหลักทรัพย์ที่ กด. 27/2540เรื่อง หลักเกณฑ์ เงื่อนไข และวิธีการขอรับใบอนุญาตและการออกใบอนุญาตจัดตั้งศูนย์ซื้อขายหลักทรัพย์อันเป็นตราสารแห่งหนี้และการประกอบการเป็นสํานักหักบัญชีสําหรับหลักทรัพย์อันเป็นตราสารแห่งหนี้------------------------อาศัยอํานาจตามความในมาตรา 14 มาตรา 205 มาตรา 206 มาตรา 207 มาตรา 222 และมาตรา 223 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้ข้อ ๑ ในประกาศนี้"คําขอ" หมายความว่า ดําขอรับใบอนุญาตจัดตั้งศูนย์ซื้อขายตราสารแห่งหนี้"ศูนย์ซื้อขายตราสารแห่งหนี้" หมายความว่า ศูนย์ซื้อขายหลักทรัพย์ที่ให้บริการในการซื้อขายหลักทรัพย์อันเป็นตราสารแห่งหนี้"สํานักหักบัญชีตราสารแห่งหนี้" หมายความว่า สถานที่อันเป็นศูนย์กลางการให้บริการเพื่อประโยชน์ในการชําระราคาและส่งมอบหลักทรัพย์อันเป็นตราสารแห่งหนี้ที่ได้มีการซื้อขายกัน รวมทั้งบริการที่เกี่ยวข้อง"สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ การขอรับใบอนุญาตและการออกใบอนุญาตจัดตั้งศูนย์ซื้อขายตราสารแห่งหนี้ให้เป็นไปตามที่กําหนดไว้ในประกาศนี้ข้อ ๔ ศูนย์ซื้อขายตราสารแห่งหนี้จะจัดตั้งขึ้นได้โดยบริษัทหลักทรัพย์จํานวนไม่น้อยกว่าสิบห้ารายได้จัดทําข้อตกลงในการจัดตั้งศูนย์ซื้อขายตราสารแห่งหนี้ และปฏิบัติการอย่างอื่นตามหมวดนี้ข้อตกลงในการจัดตั้งศูนย์ซื้อขายตราสารแห่งหนี้ตามวรรคหนึ่ง ต้องมีรายละเอียดอย่างน้อยเกี่ยวกับวัตถุประสงค์ สิทธิ หน้าที่ และความรับผิดชอบระหว่างสมาชิกเมื่อได้จัดตั้งศูนย์ซื้อขายตราสารแห่งหนี้แล้ว การยกเลิกหรือการแก้ไขเปลี่ยนแปลงข้อตกลงในการจัดตั้งศูนย์ซื้อขายตราสารแห่งหนี้ที่อ้างมีผลกระทบต่อสิทธิประโยชน์ของบุคคลอื่นนอกจากสมาชิกต้องได้รับความเห็นชอบจากคณะกรรมการ ก.ล.ต.ข้อ ๕ ศูนย์ซื้อขายตราสารแห่งหนี้ที่จะจัดตั้งจะต้องมีคุณสมบัติ ลักษณะ และมาตรการในการดําเนินงานอย่างน้อยในเรื่องดังต่อไปนี้อย่างมีประสิทธิภาพ(1) มีระบบการบันทึกและเปิดเผยข้อมูลเกี่ยวกับการเสนอราคาและการซื้อขายตราสารแห่งหนี้ในศูนย์ซื้อขายตราสารแห่งหนี้(2) มีระบบการชําระราคาและการส่งมอบตราสารแห่งหนี้ที่ได้มีการซื้อขายในศูนย์ซื้อขายตราสารแห่งหนี้ โดยสํานักหักบัญชี ซึ่งเป็นระบบที่มีความชัดเจนว่าคู่สัญญามีความเสี่ยงต่อบุคคลใดในการรับชําระราคาหรือรับมอบตราสารแห่งหนี้ ทั้งนี้ ไม่ว่าสํานักหักบัญชีนั้นจะดําเนินการโดยศูนย์ซื้อขายตราสารแห่งหนี้เองหรือโดยบุคคลอื่นใด(3) มีหลักเกณฑ์ในการรับบุคคลเข้าเป็นสมาชิกของศูนย์ซื้อขายตราสารแห่งหนี้ โดยคํานึงถึงความน่าเชื่อถือและฐานะการเงินของบุคคลที่จะเข้าเป็นสมาชิกเป็นสําคัญ และมีมาตรการตรวจสอบและดําเนินการต่อสมาชิกที่ไม่สามารถดํารงคุณสมบัติได้ตามหลักเกณฑ์ดังกล่าว(4) มีมาตรการกํากับดูแลให้สมาชิกของศูนย์ซื้อขายตราสารแห่งหนี้และพนักงานหรือบุคคลที่ปฏิบัติงานให้แก่สมาชิกปฏิบัติตามกฎหมายว่าด้วยหลักทรัพย์และตลาดหลักทรัพย์ ระเบียบหรือข้อบังคับของศูนย์ซื้อขายตราสารแห่งหนี้ ระเบียบหรือข้อบังคับที่คณะกรรมการ ก.ล.ต. กําหนด และจรรยาบรรณในการประกอบธุรกิจ ตลอดจนมีมาตรการและดําเนินการลงโทษเมื่อสมาชิกของศูนย์ซื้อขายตราสารแห่งหนี้หรือพนักงานหรือบุคคลที่ปฏิบัติงานให้แก่สมาชิกฝ่าฝืนหรือไม่ปฏิบัติตามหรือประพฤติผิดในเรื่องดังกล่าว(5) มีระบบที่รองรับการแก้ปัญหาข้อพิพาทระหว่างสมาชิกของศูนย์ซื้อขายตราสารแห่งหนี้ศูนย์ซื้อขายตราสารแห่งหนี้ที่ได้รับใบอนุญาตให้จัดตั้งต้องดํารงคุณสมบัติ ลักษณะ และมาตรการในการดําเนินงานให้มีประสิทธิภาพไม่ต่ํากว่าที่ได้แสดงไว้ในการขอรับใบอนุญาตตลอดระยะเวลาที่ได้รับอนุญาตข้อ ๖ ให้ศูนย์ซื้อขายตราสารแห่งหนี้ประกอบธุรกิจได้แต่เฉพาะที่กําหนดไว้ดังต่อไปนี้(1) การให้บริการเป็นศูนย์ซื้อขายหลักทรัพย์อันเป็นตราสารแห่งหนี้ที่มิได้เป็นหลักทรัพย์จดทะเบียนในตลาดหลักทรัพย์แห่งประเทศไทย การให้บริการการซื้อขายตราสารแห่งหนี้ที่มิใช่หลักทรัพย์รวมตลอดถึงการจัดระบบและวิธีการซื้อขายตราสารแห่งหนี้ในศูนย์ซื้อขายตราสารแห่งหนี้ดังกล่าว(2) ธุรกิจให้บริการเกี่ยวกับตราสารแห่งหนี้ที่ซื้อขายในศูนย์ซื้อขายตราสารแห่งหนี้โดยเป็นสํานักหักบัญชี ศูนย์รับฝากหลักทรัพย์ นายทะเบียนหลักทรัพย์ ธุรกิจให้บริการด้านข้อมูลเกี่ยวกับตราสารแห่งหนี้ หรือธุรกิจทํานองเดียวกัน โดยต้องดําเนินการตามบทบัญญัติของกฎหมายว่าด้วยการนั้น(3) ธุรกิจอื่นใคนอกจาก (1) และ (2) โดยได้รับอนุญาตจากคณะกรรมการ ก.ล.ต.ข้อ ๗ ผู้ที่ประสงค์จะขอรับใบอนุญาตจัดตั้งศูนย์ซื้อขายตราสารแห่งหนี้ ให้ยื่นคําขอพร้อมเอกสารหลักฐานต่อคณะกรรมการ ก.ล.ต. ผ่านสํานักงาน โดยมีรายละเอียดดังต่อไปนี้(1) ชื่อของศูนย์ซื้อขายตราสารแห่งหนี้(2) ที่ตั้งสํานักงานของศูนย์ซื้อขายตราสารแห่งหนี้(3) บริษัทหลักทรัพย์ซึ่งเป็นสมาชิกผู้ก่อตั้ง(4) ทุนและที่มาของทุนในการดําเนินงาน(5) ร่างข้อบังคับของศูนย์ซื้อขายตราสารแห่งหนี้(6) ข้อตกลงในการจัดตั้งศูนย์ซื้อขายตราสารแห่งหนี้ตามข้อ 4(7) เอกสารหลักฐานแสดงคุณสมบัติ ลักษณะ และมาตรการในการดําเนินงานตามที่กําหนดไว้ในข้อ 5(8) แผนการดําเนินงานและโครงสร้างการบริหารงานของศูนย์ซื้อขายตราสารแห่งหนี้ข้อ ๘ คณะกรรมการ ก.ล.ต. จะพิจารณาคําขอให้แล้วเสร็จภายในเก้าสิบวันนับตั้งแต่วันถัดจากวันที่สํานักงานได้รับคําขอพร้อมทั้งเอกสารหลักฐานถูกต้องครบถ้วน โดยคํานึงถึงบทบาทของศูนย์ซื้อขายตราสารแห่งหนี้ในการรองรับการพัฒนาตลาดทุนในการพิจารณาคําขอตามรรคหนึ่ง นอกจากการพิจารณารายละเอียดที่ปรากฏในทําขอและเอกสารหลักฐานตามข้อ 7 แล้ว ให้สํานักงานมีอํานาจสั่งให้ผู้ยื่นคําขอมาชี้แจงหรือส่งเอกสารหลักฐานใด ๆเพิ่มเติม เพื่อประกอบการพิจารณาตามที่เห็นสมควรและภายในระยะเวลาที่กําหนดได้ และในกรณีเช่นว่านี้มิให้นับระยะเวลาตั้งแต่วันที่สํานักงานมีคําสั่งดังกล่าวจนถึงวันที่ผู้ขึ้นคําขอได้มาชี้แจงหรือได้ส่งเอกสารหลักฐานดังกล่าวที่ถูกต้องครบถ้วนแล้วรวมเข้ากับการนับระยะเวลาตามวรรคหนึ่งข้อ ๙ ในการออกใบอนุญาตให้จัดตั้งศูนย์ซื้อขายตราสารแห่งหนี้ คณะกรรมการ ก.ล.ต. จะกําหนดให้ศูนย์ซื้อขายตราสารแห่งหนี้ปฏิบัติการใด ๆ เพื่อประโยชน์ในการดําเนินงานของศูนย์ซื้อขายตราสารแห่งหนี้ด้วยก็ได้ศูนย์ซื้อขายตราสารแห่งหนี้ที่ได้รับใบอนุญาตให้จัดตั้งแล้ว จะเริ่มให้บริการการซื้อขายตราสารแห่งหนี้ได้ต่อเมื่อข้อบังคับอย่างน้อยในเรื่องดังต่อไปนี้มีผลใช้บังคับแล้ว โดยให้แจ้งวันเริ่มให้บริการให้สํานักงานทราบ(1) หลักเกณฑ์ เงื่อนไข และวิธีการเกี่ยวกับการรับและเพิกถอนตราสารแห่งหนี้ที่ซื้อขายในศูนย์ซื้อขายตราสารแห่งหนี้(2) หลักเกณฑ์และวิธีการเกี่ยวกับการเป็นสมาชิกในศูนย์ซื้อขายตราสารแห่งหนี้การเลือกตั้งกรรมการศูนย์ซื้อขายตราสารแห่งหนี้ จํานวน วิธีการรับ คุณสมบัติ สิทธิและหน้าที่ วินัย การลงโทษ การประชุม ตลอดจนการโอนและการพันจากสมาชิกภาพของสมาชิกศูนย์ซื้อขายตราสารแห่งหนี้(3) การกําหนดเกี่ยวกับค่าเข้าเป็นสมาชิก ค่าบํารุง เงินประกัน และค่าบริการต่าง ๆที่สมาชิกจะพึงง่ายให้แก่ศูนย์ซื้อขายตราสารแห่งหนี้(4) หลักเกณฑ์ เงื่อนไข และวิธีการเกี่ยวกับการซื้อขายตราสารแห่งหนี้ในศูนย์ซื้อขายตราสารแห่งหนี้(5) จรรยาบรรณและมาตรฐานในการประกอบธุรกิจของสมาชิกศูนย์ซื้อขายตราสารแห่งหนี้ ตลอดจนกระบวนการวินิจฉัยและการลงโทษข้อ ๑๐ ให้ศูนย์ซื้อขายตราสารแห่งหนี้เสียค่าธรรมเนียมใบอนุญาตจัดตั้งศูนย์ซื้อขายตราสารแห่งหนี้เป็นจํานวนหนึ่งแสนบาทหมวด ๒ การขอรับใบอนุญาตและการออกใบอนุญาตประกอบการเป็นสํานักหักบัญชีตราสารแห่งหนี้---------------------ข้อ ๑๑ ให้บุคคลที่ประสงค์จะประกอบการเป็นสํานักหักบัญชีตราสารแห่งหนี้ยื่นคําขอรับใบอนุญาตประกอบการเป็นสํานักหักบัญชีตราสารแห่งหนี้ต่อคณะกรรมการ ก.ล.ต. ผ่านสํานักงานโดยบุคคลนั้นต้องมีคุณสมบัติ ลักษณะ และมาตรการในการดําเนินงานอย่างน้อยในเรื่องดังต่อไปนี้อย่างมีประสิทธิภาพ(1) มีระบบการชําระราคาและส่งมอบตราสารแห่งหนี้ที่ได้มีการซื้อขาย(2) มีหลักเกณฑ์แสดงขอบเขตความรับผิดชอบที่ชัดเจนของสํานักหักบัญชีตราสารแห่งหนี้เมื่อสมาชิกรายใดรายหนึ่งผิดนัดชําระราคาหรือผิดนัดส่งมอบตราสารแห่งหนี้ในกรณีที่สํานักหักบัญชีตราสารแห่งหนี้ต้องรับผิดชอบไม่ว่าทั้งหมดหรือบางส่วนต่อการที่สมาชิกรายใดรายหนึ่งผิดนัดชําระราคาหรือผิดนัดส่งมอบตราสารแห่งหนี้ สํานักหักบัญชีตราสารแห่งหนี้ต้องแสดงให้เห็นด้วยว่ามีมาตรการบริหารและติดตามความเสี่ยง รวมทั้งมีแหล่งเงินทุนที่เพียงพอในการรองรับความเสี่ยงของตนอันเนื่องมาจากมีสมาชิกผิดนัดชําระหนี้ด้วยให้นําความในข้อ 8 มาใช้บังคับกับการยื่นขอรับใบอนุญาตตามวรรคหนึ่งโดยอนุโลมสํานักหักบัญชีตราสารแห่งหนี้ต้องดํารงคุณสมบัติ ลักษณะ และมาตรการในการดําเนินงานให้มีประสิทธิภาพไม่ต่ํากว่าที่ได้แสดงไว้ในการขอรับใบอนุญาตตลอดระยะเวลาที่ได้รับอนุญาตข้อ ๑๒ ในกรณีผู้ยื่นคําขอรับใบอนุญาตจัดตั้งศูนย์ซื้อขายตราสารแห่งหนี้ตามข้อ 7ประสงค์จะให้ศูนย์ซื้อขายตราสารแห่งหนี้ที่จะจัดรตั้งขึ้นประกอบการเป็นสํานักหักบัญชีสําหรับตราสารแห่งหนี้ที่ซื้อขายในศูนย์ซื้อขายตราสารแห่งหนี้ด้วย ให้ผู้อื่นคําขอดังกล่าวปฏิบัติตามข้อ 11 โดยอนุโลมข้อ ๑๓ สํานักหักบัญชีตราสารแห่งหนี้ต้องจัดให้มีกฎเกณฑ์เกี่ยวกับการให้บริการเป็นสํานักหักบัญชีตราสารแห่งหนี้ โดยอย่างน้อยต้องมีกฎเกณฑ์การชําระราคาและส่งมอบตราสารแห่งหนี้และกฎเกณฑ์การเป็นสมาชิกสํานักหักบัญชีตราสารแห่งหนี้ วินัยและการลงโทษสมาชิกที่ฝ่าฝืนหรือไม่ปฏิบัติตามกฎเกณฑ์ของสํานักหักบัญชีตราสารแห่งหนี้การกําหนด การยกเลิก หรือการแก้ไขเปลี่ยนแปลงกฎเกณฑ์ของสํานักหักบัญชีตราสารแห่งหนี้ที่ใช้บังคับกับสมาชิกเป็นการทั่วไป ต้องได้รับความเห็นชอบจากคณะกรรมการ ก.ล.ต. ก่อนจึงใช้บังคับได้ เว้นแต่คณะกรรมการ ก.ล.ต. จะกําหนดให้กฎเกณฑ์เกี่ยวกับเรื่องใดมีผลใช้บังคับได้โดยไม่ต้องได้รับความเห็นชอบ ในการนี้ คณะกรรมการ ก.ล.ต. อาจกําหนดเงื่อนไขให้ต้องปฏิบัติด้วยก็ได้ข้อ ๑๔ ในกรณีที่ปรากฏว่ากฎเกณฑ์ของสํานักหักบัญชีตราสารแห่งหนี้ที่ใช้บังคับกับสมาชิกเป็นการทั่วไปอาจเป็นอุปสรรคหรือไม่เป็นการส่งเสริมหรือไม่เพียงพอต่อการรักษาความมั่นคงของระบบการชําระหนี้ในสํานักหักบัญชีตราสารแห่งหนี้ คณะกรรมการ ก.ล.ต. อาจสั่งให้สํานักหักบัญชีตราสารแห่งหนี้ยกเลิก แก้ไขเปลี่ยนแปลงหรือกําหนดกฎเกณฑ์เพิ่มเติมก็ได้ข้อ ๑๕ สํานักหักบัญชีตราสารแห่งหนี้ใดประสงค์จะเลิกประกอบการเป็นสํานักหักบัญชีตราสารแห่งหนี้ ให้ยื่นขออนุญาตต่อคณะกรรมการ ก.ล.ต. โดยยื่นผ่านสํานักงาน ในการอนุญาตคณะกรรมการ ก.ล.ต. จะกําหนดเงื่อนไขใด ๆ ตามที่เห็นสมควรก็ได้ข้อ ๑๖ ให้สํานักหักบัญชีตราสารแห่งหนี้เสียค่าธรรมเนียมใบอนุญาตประกอบการเป็นสํานักหักบัญชีตราสารแห่งหนี้เป็นรายปีในอัตราปีละห้าหมื่นบาทความในวรรคหนึ่งมิให้นํามาใช้บังคับกับการประกอบการเป็นสํานักหักบัญชีตราสารแห่งหนี้ โดยศูนย์ซื้อขายตราสารแห่งหนี้ผู้มีอํานาจลงนาม - ประกาศ ณ วันที่ 30 มิถุนายน พ.ศ. 2540 (นายทนง พิทยะ)รัฐมนตรีว่าการกระทรวงการคลังประธานกรรมการ คณะกรรมการกํากับหลักทรัพย์และตลาดหลักทรัพย์